

**Қазақстан Республикасы Үкiметiнiң 1998 жылғы 7 желтоқсандағы N 1248 қаулысына толықтырулар мен өзгерiс енгiзу туралы**

Қазақстан Республикасы Үкіметінің қаулысы 2000 жылғы 7 тамыз N 1215

      "АКПО" акционерлiк қоғамының конкурстық iс жүргiзуін тиiмдi аяқтау мақсатында және оның мемлекеттің экономикасы үшiн маңызды стратегиялық мәнiн ескере отырып, Қазақстан Республикасының Үкiметi қаулы етеді:

      1. "АКПО" акционерлiк қоғамы (Ақтау қаласы) туралы" Қазақстан Республикасы Yкiметiнің 1998 жылғы 7 желтоқсандағы N 1248 P981248\_ қаулысына мынадай толықтырулар мен өзгерiс енгiзiлсiн:

      1) 2-тармақ мынадай мазмұндағы абзацтармен толықтырылсын:

      "әкiмшiлiк шығындар мен бiрiншi кезектегi кредиторлардың алдындағы мiндеттемелердiң төленбеген бөлiгiнің сомасына тең лот үшiн ең төменгi бағаны;

      заңнаманың талаптарын ескере отырып бiр ғана қатысушы жағдайында өткен лот бойынша сауда-саттықты тану мүмкiндiгiн";

      2) мынадай мазмұндағы 2-1-тармақпен толықтырылсын:

      "2-1. Конкурстық массаны сатып алушыларға:

      2000 жылғы 1 желтоқсанға полистирол өндiрiсiн жаңарту үшiн жағдай жасауды қамтамасыз ету жөнiнде мiндеттемелер қабылдауға;

      сауда-саттықтың нәтижелерi туралы хаттамаға қол қойылған күннен бастап объектi мен қызметшiлердi ұстау жөнiндегi барлық шығындарды төлеу жөнiнде мiндеттемелер қабылдауға;

      сатып алу-сату шартының ажырамас бөлiгi болып табылатын Қазақстан Республикасының Энергетика индустрия және сауда министрлiгiмен келiсілген кесте бойынша үшінші кезектегi кредиторлардың талаптарын өтеу жөнiнде мiндеттемелер қабылдауға;

      сатып алушыда кәсiпорынның өндiрiстiк қызметiн жаңғырту туралы Қазақстан Республикасының Энергетика, индустрия және сауда министрлігімен келісілген инвестициялық бағдарламаның болуына қосымша талаптар көзделсін.";

      3) 4-тармақ мынадай редакцияда жазылсын:

     "4. Қазақстан Республикасының Энергетика, индустрия және сауда

министрлігі Қазақстан Республикасының заңнамасында белгіленген тәртіппен

сатып алушының сатып алу-сату шарты бойынша өз міндеттемелерін орындауын

бақылауды қамтамасыз етсін."

     2. Осы қаулы қол қойылған күнінен бастап күшіне енеді.

     Қазақстан Республикасының

         Премьер-Министрі

     Оқығандар:

     Қобдалиева Н.М.

     Қасымбеков Б.А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК